শ্রদ্ধেয় তাহমিনা সিদ্দিক, আপনি জানেন, আমি আমার নেত্রী শেখ হাসিনা এবং তাঁর পরিবারের প্রত্যেক সদস্যের প্রতি অনুগত এবং গভীর শ্রদ্ধাশীল। আমি মাননীয় নেত্রীর যে ¯েœহ, ভালবাসা, সহযোগিতা এবং পৃষ্ঠপোষকতা পেয়েছি- তা অতুলনীয়। নেত্রীর সাথে আমার এ সম্পর্ক কোনো কিছুর বিনিময়ে ছিন্ন করা যাবে না। যতদিন বেঁচে থাকব- ততদিন তাঁর নীতি ও আদর্শের প্রতি অবিচল থেকে কাজ করে যাব। বর্তমান পরিস্থিতিতেও এলাকার উন্নয়নে আমার ব্যক্তি পর্যায়ের কাজ করার প্রক্রিয়া অব্যাহত থাকবে। আমি কালকিনি-মাদারীপুর-৩ নির্বাচনি এলাকার সন্তান। কালকিনি-মাদারীপুর-৩ নির্বাচনি এলাকা আমার জš§ভূমি। কালকিনি-মাদারীপুর-৩ নির্বাচনি এলাকার উন্নয়নে আমি আজীবন কাজ করব। প্রত্যেক মানুষের পাশে থাকব। তাদের সুখ-দুঃখ ভাগ করে চলব। শ্রদ্ধেয় তাহমিনা সিদ্দিক, আপনি জানেন, কালকিনি-মাদারীপুর-৩ নির্বাচনি এলাকার জনগণ আমার প্রাণ। কালকিনি-মাদারীপুর-৩ নির্বাচনি এলাকার প্রত্যেক মানুষের সাথে আমার আত্মার বন্ধন, নাড়ির সম্পর্ক। দলমত-নির্বিশেষে প্রত্যেক মানুষের সাথে আমার এ আত্মার বন্ধন কখনও, কোনো অবস্থায় ছিন্ন হবে না- ইনশাল্লøাহ। কালকিনির শিক্ষা প্রতিষ্ঠানগুলো আমার চোখ, আমার মুখ, আমার চিন্তা এবং আমার কাজকর্মের মূল শক্তি। তাই এলাকার শিক্ষার উন্নয়নে আমার অর্জিত অর্থ অকাতরে ব্যয় করেছি। কারণ আমার লক্ষ্য ছিল- শিক্ষাই আমাদের এলাকার উন্নয়ন এনে দেবে। প্রতি ঘরে ঘরে শিক্ষার আলো ছড়ালে সামগ্রিক উন্নয়ন সাধিত হবে। আমার যে স্বপ্ন, আমার যে উদ্দেশ্য তা পূরণ হয়েছে। আজ ঘরে ঘরে শিক্ষিত লোক। সরকারি চাকুরিতে, উচ্চপদে কালকিনির ছেলেমেয়েরা নিয়োজিত। বেসরকারি খাতেও তাই। এটাই আমার আনন্দ। আমি চাই- শিক্ষা বিস্তারে মাদারীপুর-৩ নির্বাচনি এলাকায় যে আবহ আমি সৃষ্টি করেছি- তা অব্যাহত থাকুক। নতুন নেতৃত্ব- সেদিকে লক্ষ্য রেখে কাজ করবেন। আপনারাও সে লক্ষ্যে কাজ করবেন- এটাই আমার প্রত্যাশা। প্রতিষ্ঠালগ্ন থেকে আমার প্রতিষ্ঠিত প্রতিটি শিক্ষা প্রতিষ্ঠানে জেলা প্রশাসককে সভাপতি করা হয়েছে। এর সুফলও আমরা পেয়েছি। শিক্ষা প্রতিষ্ঠানগুলোর শিক্ষার মান বেড়েছে। অন্য অঞ্চলের তুলনায় আমাদের শিক্ষা প্রতিষ্ঠানের মান উন্নত। শিক্ষার পরিবেশ সুসংসহত হয়েছে। রাজনীতিক সংকট, সংঘর্ষ এখানে ঘটেনি, যা বাংলাদেশের প্রায় সর্বত্র বিরাজমান। এ বিষয়গুলো আপনি জানেন। এটার যাতে ব্যতয় না ঘটে- জেলা প্রশাসক যাতে পরিচালনা কমিটির সভাপতি থাকেন, শিক্ষাপ্রতিষ্ঠানগুলো যাতে রাজনীতিক ডামাঢোলে ক্ষতিগ্রস্ত না হয়- সেটা লক্ষ করা আপনাদের দায়িত্ব। শুধু কালকিনি বিশ্ববিদ্যালয় কলেজে রাজনীতিক ব্যক্তিত্বকে সভাপতি করা হয়েছে- বিএনপির আমলের সূত্র ধরে। এ কলেজের পরিচালনা কমিটির সভাপতি জেলা প্রশাসককে করার জন্য এবার কমিটি গঠনের সময় পরামর্শ রেখেছিলাম। স্বাভাবিক কারণে তা বাস্তবায়ন সম্ভব হয়নি। যাই হোক, আমার অনুরোধ থাকবে- শিক্ষা প্রতিষ্ঠানগুলোর, বিশেষ করে কলেজ পরিচালনা কমিটিতে অন্তত সভাপতির ক্ষেত্রে, রাজনীতিক ব্যক্তিত্ব আনবেন না, পদাধিকার বলে জেলা প্রশাসককে সভাপতি রাখবেন।